[{"text_idx": "#000000", "text": "blogs in auxilinguas colectata per robot"}, {"text_idx": "#000001", "text": "La organizantoj de la 52aj Baltiaj Esperanto-Tagoj, kiuj okazos la 2-10an de julio 2016 en Birs\u030ctonas (Litovio), decidis aperigi en La Balta Ondo informojn pri c\u0302iuj BEToj, kiuj okazis en Litovio. Post BET-3 (Mole\u0307tai, 1961), BET-6 (Veisiejai, 1964), BET-9 (Vilno, 1967) kaj BET-12 (Kretinga, 1970), Litovia SSR devus akcepti BET-15 en 1973, sed g\u0302i ne estis permesita de respublikaj instancoj, kaj do en 1973 BET tute ne okazis. En 1976 denove estis la vico de Litovio, kaj tiujare, malgrau\u0306 grandaj organiz-problemoj BET-17 estis okazigita de la 30a de julio g\u0302is la 10a de au\u0306gusto en la urbeto Vieks\u030cniai."}, {"text_idx": "#000003", "text": "Rudyard Kipling: Poeto de brita imperiismo"}, {"text_idx": "#000004", "text": "La 30an de decembro 2015 oni celebras la 150-jarig\u0302on de Joseph Rudyard Kipling \u2013 verkisto kaj poeto, literatura Nobelpremiito (1907). Okaze de c\u0302i tiu jubileo en la novaj\u0302retejo La Balta Ondo hodiau\u0306 aperis la artikolo \u201cRudyard Kipling: Poeto de brita imperiismo\u201d, verkita de Grigorij Arosev kaj aperinta en la decembra kajero de \u201cLa Ondo de Esperanto\u201d"}, {"text_idx": "#000006", "text": "Ig\u0302u plentempa volontulo en la Centra Oficejo de UEA en Roterdamo. Esti volontulo signifas ne nur grave kontribui al la Esperanto-movado, sed estas samtempe persona pliric\u0302ig\u0302o. La volontuloj laboras en la koro de la Esperanto-movado \u2013 la Centra Oficejo de UEA kaj TEJO, povas kunlabori pri tre interesaj projektoj, partoprenadi arang\u0302ojn kaj kunlabori en la tutmonda medio.La limdato por sendi vian kandidatig\u0302on estas la 10a de januaro 2016, g\u0302is la 23:59 lau\u0306 la horzono de la Centra Oficejo.Legu pli en la novaj\u0302retejo La Balta Ondo"}, {"text_idx": "#000008", "text": "La lastan c\u0302i-jaran dimanc\u0302on, la 27an de decembro 2015 aperis la 36a podkasto de \u201cRadio Esperanto\u201d el Kaliningrado (Ruslando), kiun, kiel c\u0302iam, kungvidas Halina Gorecka kaj Aleksander Korj\u0302enkov. En c\u0302i tiu programo:"}, {"text_idx": "#000016", "text": "En novembro diskuris en Esperantujo la jubila sciigo, ke Unesko deklaris la jaron 2017 Zamenhof-jaro, kvankam Unesko \u201cnur\u201d envicigks la datrevenon de Zamenhof inter kelkdeko da tiuj, kiuj lau\u0306 Unesko estas sufic\u0302e gravaj por g\u0302enerala atento. Al c\u0302i tiu misinformo estas dedic\u0302ita la komentario de Komitatano Z, aperinta en la januara kajero de \u201cLa Ondo de Esperanto\u201d, kaj j\u0302us publikigita en la novaj\u0302retejo La Balta Ondo. "}, {"text_idx": "#000018", "text": "Ita ipsa Diogenes promenis en Athina ante la nokto kun acendita lanterno. Lore l\u2019Athinani questionis ica novaspeca filozofo : \u00abPro quo tu promenas tra l\u2019urbo kun lanterno sub la sunlumo ?\u00bb Ma Diogenes respondis ridante : \u00abMe serchas homo.\u00bb En Korinthos, Diogenes qua blamis la richeso di lua habitanti, ne nur kareis domo, ma mem habitis en barelo. Alexandros rezolvis vizitar ica famoza sajulo. A la filozofo sidanta en la barelo il dicis : \u00abTu ne pasas agreabla vivo. Koncerne me, me povas donar omnaspeca kozi pro ke me havas tre granda richaji disponebla. Konseque, voluntez demandar a me omno quo plezas a tu.\u00bb Ma ica sajulo respondis nur : \u00ab Pro tu me esas en ombro ; do voluntez forirar de mea sunlumo.\u00bb"}, {"text_idx": "#000023", "text": "La internacia sendependa magazino \u201cLa Ondo de Esperanto\u201d en 1998 iniciatis c\u0302iujaran proklamon de la Esperantisto de la Jaro. Al la projekto alig\u0302is reprezentantoj de diversaj tendencoj en la Esperanto-komunumo kaj sendependaj kompetentuloj."}, {"text_idx": "#000025", "text": "Chuck Smith, la 36-jara usona komputisto log\u0302anta en Berlino, fondinto de la Esperanta Vikipedio (2001) kaj eksestrarano de TEJO, estas proklamita la Esperantisto de la jaro 2015 pro ampleksa diskonigado kaj utiligado de Esperanto en interreto, precipe, pro c\u0302i-jara pretigo kaj lanc\u0302o de Esperanto-kurso por anglalingvanoj c\u0302e la lingvolerna retejo Duolingo, kie dum kelkaj monatoj Esperanton eklernis pli ol 200 mil personoj."}, {"text_idx": "#000026", "text": "Koran gratulon al Chuck Smith!"}, {"text_idx": "#000027", "text": "Kiselman demisias pro kazo, okazo kaj kaoso"}, {"text_idx": "#000028", "text": "En mesag\u0302o dissendita al la membroj de la Akademio kaj al diversaj aliaj personoj Christer Kiselman anoncis, ke li forlasos kaj la prezidantecon kaj la membrecon de la Akademio fine de la Zamenhof-tago. Provizore anstatu\u0306os lin la vicprezidanto de la Akademio, Probal Dasgupta."}, {"text_idx": "#000029", "text": "En demisia letero, kiun Christer Kiselman publikigis en sia persona retejo, li skribas: Se Akademio de Esperanto entute povos ion fari, g\u0302i povos tion fari nur sen mi. Se mi entute povos ion fari por la lingvo esperanto kaj la kulturo portata de tiu c\u0302i, mi povos tion fari nur ekster la akademio."}, {"text_idx": "#000031", "text": "En sia letero Kiselman skribas: Mi estus devinta diktatorece ordoni portempan fermon de tiu dissenda servo, kompreneble riskante akuzojn pri atenco al la rajto esprimi opiniojn, sed eble savante kelkajn membrojn de malapero el la reta informinters\u0302ang\u0302o."}, {"text_idx": "#000032", "text": "Iom mirinde, en la retejo de la Akademio \u2013 evidente ne plu g\u0302isdatigata jam dum tuta jaro \u2013 Christer Kiselman anoncis en nedatita teksto afis\u0302ita s\u0302ajne iam en 2014, ke la estraro de la Akademio decidis tute fermi la liston AdE-diskuto. Tamen evidente tiu decido tiam ne estis realigita, c\u0302ar mesag\u0302oj en la listo plu aperadis g\u0302is septembro 2015, tamen kun malpli granda intenseco. Dum la jaro 2014 aperis entute 756 mesag\u0302oj en la listo, sed c\u0302i-jare estis sume nur 130 mesag\u0302oj, kaj post septembro neniu."}, {"text_idx": "#000033", "text": "En alia dokumento publikigita en la persona retejo de Christer Kiselman, la demisianta prezidanto mencias, ke la estro de la retejo c\u0302esis respondi al mesag\u0302oj. Fine estis trovita nova retestro, kiu ec\u0302 vizitis la prezidanton en septembro 2015, sed poste malaperis senspure."}, {"text_idx": "#000034", "text": "En sia adiau\u0306a letero Kiselman parte kulpigas sin pri la nefunkciado de la retejo: Kiam la antau\u0306a retejestro ne respondis al miaj leteroj, mi estus devinta mem tuj konstrui retejon kun la plej gravaj informoj pri AdE. Mi ne estas ege sperta pri komputiko, sed tamen povas fari simplan retpag\u0302aron. Tiel la akademio estus posedanta oficialan retejon."}, {"text_idx": "#000035", "text": "La antau\u0306a retestro estis Bertilo Wennergren, kiu konfirmas ke li forlasis la taskon:"}, {"text_idx": "#000036", "text": "\u2013 Mi iom lamis pri Akademiaj aferoj, kaj ankau\u0306 pri la TTT-ejo lastatempe. La kau\u0306zo estas mia familia kaj labora situacio. Kiselman ne kontentis pri mia reagotempo, kaj pro lia kritiko mi decidis forlasi tiun postenon (kaj ankau\u0306 la postenon kiel direktoro de la gramatika sekcio, c\u0302ar ankau\u0306 tiun taskon mi apenau\u0306 sukcesas plenumi). Mi transdonis la dosierojn kaj datumbazojn de la TTT-ejo al tiu persono, kiun la estraro elektis kiel novan prizorganton."}, {"text_idx": "#000037", "text": "Aparta c\u0302apitro en la problemaro de la Akademio s\u0302ajnas esti la diskuto pri la propono de nova statuto, dissendita al la anoj fine de septembro 2015. La propono interalie enhavis s\u0302ang\u0302on al dumviva membreco, por ke la Akademio de Esperanto estu pli simila al aliaj lingvaj akademioj, kiel ekzemple la Franca Akademio."}, {"text_idx": "#000038", "text": "Ne c\u0302iuj aprobis tiun proponon. Lau\u0306 komentoj de Kiselman, publikigitaj en lia retejo, la vidpunktoj de akademianoj tamen temis pli pri lingvaj detaloj de la teksto ol la efektiva enhavo. Aparte multajn protestojn s\u0302ajne vekis la maniero de la prezidanto skribi datojn."}, {"text_idx": "#000039", "text": "\u201cEble la protestoj pri datskribo celis nur ke mi sentu devon verki la sekcion 6, kiu tamen ne konvinkos la personojn kiuj asertas ke la akademio neniam skribis en la ordo jaro-monato-tago. Nenio malebligas la interpreton ke [la kritiko] signifas ke mi malaperu el AdE\u201d, Kiselman skribas en sia retejo."}, {"text_idx": "#000040", "text": "Krome li konkludas, ke c\u0302ar malmultaj akademianoj entute partoprenis en reta opinisondado farita en oktobro kaj novembro, malvers\u0302ajnas ke entute eblos ricevi la necesan kvanton da voc\u0302oj por ion ajn s\u0302ang\u0302i en la statuto, s\u0302ang\u0302i ajnan antau\u0306an decidon, au\u0306 decidi pri lingva novaj\u0302o."}, {"text_idx": "#000041", "text": "Censo en Krimeo: Kiom da esperantistoj?"}, {"text_idx": "#000043", "text": "La Kaliningrada j\u0302urnalisto Aleksander Korj\u0302enkov, ne diskutante pri la s\u0302tata aparteno de Krimeo, prezentis en la j\u0302us presita januara kajero de \u201cLa Ondo de Esperanto\u201d la rezulton de la Krimea censo en la nacia kaj lingva aspektoj kompare kun la censo en Ruslando (2010), kun aparta atento al la nombro de personoj, kiuj indikis Esperanton inter la posedataj lingvoj."}, {"text_idx": "#000045", "text": "La 3an de decembro en la Supera Kortumo de Tatarstano en Kazano estis traktita apelacio kontrau\u0306 la decido de la jug\u0302ejo de la Vah\u0302itova distrikto de Kazano, kiu en au\u0306gusto malakceptis plendojn de urbanoj kontrau\u0306 la s\u0302ang\u0302o de la stratnomo \u201cEsperanto\u201d al \u201cNazarbajev\u201d."}, {"text_idx": "#000047", "text": "Eventis la duesma fazo dil elekti regional en dekesep ek la dekeok regioni Franciana (ecepte dil regiono Mayotte ed ensembli trans-mara). La konservisti liberal opozanta (La Republikisti) dil prezidintulo Nicolas Sarkozy ganis sep regioni. La demokrati social guvernanta (La Partiso Socialistara) dil prezidantulo Franc\u0327ois Hollande ganis kin regioni. La nacionalisti (La Fronto Nacional) ganis nula regiono, ma li sucesis maxime depos sua establiso. (49)"}, {"text_idx": "#000052", "text": "\u2013 Bedau\u0306rinde, mian tre fruan proponon (de antau\u0306 mia unua numero) krei revuan konsilion la estraro ne akceptis. Antau\u0306 nelonge mi sukcesis krei g\u0302in kaj kvankam g\u0302i ankorau\u0303 ne plene funkcias, g\u0302i montrig\u0302is utila. Mi esperas, ke anstatau\u0303 malfondi tiun konsilion, la nova redaktoro instigos g\u0302iajn membrojn al aktiva laboro. El la 6 membroj, du aktivas, unu pro specifa pasema vivsituacio anoncis, ke liaj kontribuoj venos nur poste kaj tri tute silentas g\u0302is nun. Mi ne komprenas, kial homoj akceptas inviton por aktiva posteno kaj poste restas malaktivaj."}, {"text_idx": "#000054", "text": "\u2013 Vere, mia plano estis plu redakti la revuon g\u0302is la lasta numero de la jarkolekto 2016, samtempe al la gvidado de E-entrepreno, kiun mi kaj samideano el mia urbo (temas pri Paulo Lima, intervjuito de la novembra numero) planis krei g\u0302is fino de marto 2016. Tamen, c\u0302efe embarasa situacio okaze de la lasta novembra numero de Esperanto igis min meti sub la disponon de la estraro mian postenon."}, {"text_idx": "#000056", "text": "Kion vi volus konsili al via posteulo?"}, {"text_idx": "#000057", "text": "\u2013 Kiam mi estis enpostenigita, mi kun granda miro vidis, ke la pli ol centjara revuo havis neniun redakcian gvidilon por orienti la laboron de la redaktoro. Do, mi planis dum mia redaktoreco redakti gvidlibron por lasi al mia posteulo, sed la afero ne progresis. Nun mi certe strec\u0302e laboros por postlasi tiun bezonatan redakcian gvidilon. Miaj konsiloj kaj informoj al mia posteulo estos tie. Sed mi trovas, ke la ideo en la anonco serc\u0302anta novan redaktoron, ke li pasigu kelkan tempon en la CO de UEA, estas treege brila. Mia specifa konsilo al la estonta redaktoro estas, ke li akceptu c\u0302i tiun ideon. Se li estos neeu\u0306ropano au\u0306 malric\u0302a eu\u0306ropano, UEA pagu la vojag\u0302kostojn! Pri kelkaj aferoj, organizaj\u0302o tiel granda kiel UEA ne povas s\u0302pari monon, ec\u0302 en krizaj momentoj."}, {"text_idx": "#000058", "text": "\u2013 Cetere, mi opinias, ke la redaktoro devas labori en la CO. Mi scias, ke eblas labori hejme, kiel mi kaj la antau\u0306a redaktoro, Stano Marc\u030cek, laboris la tutan tempon, sed tio plene validas nur por la asistantoj, helpantoj, ne pri okupanto de s\u0302losila posteno. C\u0302u la G\u0302enerala Direktoro laboru hejme? C\u0302u la libroservisto, la sekretario? C\u0302u mia samlandano Clay Magalha\u0303es laboru hejme au\u0306 sen konstantaj personaj kontaktoj kun la homoj en la CO kaj sen partopreni almenau\u0306 parton de la estraraj kunsidoj? Bone, se UEA vere ne povas financi la restadon de la redaktoro en Roterdamo, almenau\u0306 g\u0302i financu la viziton de la redaktoro al la Centra Oficejo, minimume c\u0302iun kvaran monaton. Mi konfesas, ke kelkafoje mi sentis min kvazau\u0306 strangulo en la nesto."}]